## La Comunitat Valenciana reclama al Ministeri que tinga en compte “la singularitat de l'agricultura valenciana” en la PAC

*** El secretari autonòmic d'Agricultura planteja una sèrie de mesures perquè l'aplicació de la PAC s'adapte a la realitat del camp valencià**

El secretari autonòmic d'Agricultura, Javier Bartolomé, ha defés este dimarts a Madrid “la singularitat de l'agricultura valenciana” en complir-se el primer any de l'inici de la implementació dels instruments previstos en el Pla estratègic de la PAC (PEPAC) en l'àmbit de la Comunitat Valenciana,

En una reunió de l'Òrgan de Coordinació del PEPAC, la Comunitat Valenciana ha reclamat mesures concretes que faciliten la seua aplicació i, al mateix temps, protegisquen i garantisquen a tots els agricultors, també als qui desenvolupen la seua activitat a temps parcial.

Entre les propostes es troben la reconsideració de la figura d'agricultor actiu, que tal com està plantejada actualment suposa una trava per al relleu generacional, les cessions de drets i les incorporacions de nous agricultors a les ajudes.

Durant la trobada, el secretari autonòmic d'Agricultura ha advertit que el Ministeri d'Agricultura, Pesca i Alimentació ha de considerar les particularitats del sector i que “molts titulars d'explotacions agràries a la Comunitat Valenciana poden quedar exempts d'ajudes directes”, per a potenciar així el relleu generacional.

Així mateix, ha demandat la flexibilització en l'aplicació dels ecorègims i la seua adaptació a les condicions meteorològiques actuals, que “limiten enormement la seua posada en pràctica per part dels agricultors”.

En relació amb les ajudes, ha demanat una simplificació real en la seua tramitació i la reducció de traves burocràtiques, fotografies georeferenciades, entre altres. En concret, sobre les ajudes associades, ha reiterat “la necessitat d'adaptar per a la pròxima convocatòria les ajudes de fruita seca i l'olivar a la realitat de la nostra regió, i flexibilitzar els criteris perquè més productors en puguen ser beneficiaris”.

Finalment, ha sol·licitat la reconsideració de la data d'entrada en vigor del quadern digital.

Fecha: 16/01/2024